《送李茜为孝廉谒选都门便道萍乡访尚渑其王孙》
清代·陈恭尹

风前一揖五羊城，树树寒梅送子行。计日便为民父母，多年犹恋老师生。

楚江地迥收萍实，燕市歌长散筑声。若到青春怀茂宰，王孙芳草总含情。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。